钦定古今图书集成/明伦汇编/氏族典/第530卷 > 郭谘
## 钦定古今图书集成/明伦汇编/氏族典/第530卷 > 郭谘

按《宋史郭谘传》：“谘字仲谋，赵州平棘人。八岁始能言，
聪敏过人。举进士，历通利军司理参军、中牟县主簿，
改大理寺丞，知济阴县，迁殿中丞，知馆陶县。康定西
征，谘上战略，献拒马枪阵法，擢通判镇戎军，募兵教
习。宰相吕夷简荐起为崇仪副使，提举黄、御河堤岸。
王则叛，文彦博荐谘知冀州，运粮助攻讨。贼平，徙忻”
州。开渭渠，导汾水，兴水利，置屯田。转运使任颛言谘
有巧思，自为兵械，皆可用。诏以所作刻漏圆楯、独辕
弩、生皮甲来上，帝颇嘉之。除益州路兵马钤辖，累迁
英州刺史。后为契丹祭奠副使、知汾州。未行，言独辕
弩可试，改鄜延路兵马钤辖。诏置独辕弩二万，同提
举百司及南北作坊，以完军器。谘尝谓“作《汴乘》索河
三十六陂之流危京师，请自巩西山七里店、孤株岭
下凿七十里，导洛入汴，可以四时行运。”诏都水监杨
佐同往计度，归未及论功而卒。